
Tárgy: Balatonvilágos Község Önkormányzatánál 2026. évben a „Balatonvilágos Község Önkormányzata által államháztartáson kívülre nyújtott pénzbeli támogatások” tárgyban végzett Belső ellenőrzési jelentés tudomásul vétele, intézkedési terv elfogadása

Előterjesztő: Takács Károly polgármester 

Előkészítette: Siófoki Közös Önkormányzati Hivatal Balatonvilágosi Kirendeltsége




Tisztelt Képviselő-testület!

[bookmark: _Hlk240896952]A Siófoki Közös Önkormányzati Hivatal belső ellenőre ellenőrzést végzett Balatonvilágos Község Önkormányzatánál „Balatonvilágos Község Önkormányzata által államháztartáson kívülre nyújtott pénzbeli támogatások” tárgyban 2025. évre vonatkozóan. A vizsgálatról elkészült az Ellenőrzési jelentés.

A Belső ellenőri jelentés tizenhárom megállapítást, illetve javaslatot tett. 
A javaslatok alapján elkészített intézkedési terv tizenhárom intézkedést fogalmaz meg. 
Intézkedési terv az előterjesztés melléklete.

Javasolom a képviselő-testületnek Balatonvilágos Község Önkormányzatánál 2025. évben a „Balatonvilágos Község Önkormányzata által államháztartáson kívülre nyújtott pénzbeli támogatások” tárgyban végzett Belső ellenőrzési jelentés tudomásul vételét, az intézkedési terv elfogadását.

Kérem a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2026. szeptember

	Takács Károly
	polgármester



Határozati javaslat
Balatonvilágos Község Önkormányzat Képviselő-testülete megtárgyalta a „Balatonvilágos Község Önkormányzatánál 2026. évben a „Balatonvilágos Község Önkormányzata által államháztartáson kívülre nyújtott pénzbeli támogatások” tárgyban végzett Belső ellenőrzési jelentés tudomásul vétele, intézkedési terv elfogadása” tárgyú előterjesztést, és az alábbi határozatot hozza:

A Képviselő-testület megismerte és tudomásul veszi a Siófoki Közös Önkormányzati Hivatal Belső Ellenőrzése által készített SFK/33237-5/2026. ügyiratszámú, Balatonvilágos Község Önkormányzatánál végzett „Balatonvilágos Község Önkormányzata által államháztartáson kívülre nyújtott pénzbeli támogatások” tárgyú vizsgálat Ellenőrzési jelentését. 
Egyidejűleg elfogadja a feladatok végrehajtására vonatkozó Intézkedési tervet. 

A képviselő-testület felkéri a polgármestert a döntést tartalmazó határozat megküldésére a Siófoki Közös Önkormányzati Hivatal Belső Ellenőrzése részére.

Felelős: Takács Károly polgármester
Határidő: 2026. október 14.

Intézkedési terv: 
INTÉZKEDÉSI TERV 
[bookmark: _Toc346118400](SFK/33237/2026)
„Balatonvilágos Község Önkormányzata által államháztartáson kívülre nyújtott pénzbeli támogatások” ellenőrzése című vizsgálathoz ” című vizsgálathoz
	
Ssz.
	Megállapítás
	Javaslat
	Intézkedés
	Határidő[footnoteRef:1] [1:  Az intézkedési tervben az egyes feladatokhoz kapcsolódó határidőket úgy kell meghatározni, hogy azok számon kérhetőek legyenek. Amennyiben a feladat jellege egy éven túl mutat, akkor részfeladatokat, illetve részhatáridőket kell meghatározni, ahol értelmezhető.
] 

	Felelős

	1.
	A Rendelet felülvizsgálata és kiegészítése szükséges. 
	Az ellenőrzési jelentés „”Részletes megállapításaiban” tett megállapítások és javaslatok szerint a Rendelet felülvizsgálata, aktualizálása és kiegészítése javasolt. 
.
	Szabályozás felülvizsgálata/aktualizálása, rendelet tervezet előkészítése
	2027.01.31.
	jegyzői referens

	2.
	Támogatás iránt kérelem nem a Rendeletben meghatározott „Pályázati adatlapon” került benyújtásra és befogadásra (Balatonvilágosi Népdalkör BVG/485/2025 ügyiratszám).
	A Rendeletben meghatározott eljárásrend minden pályázóra nézve kötelező jellegű. Ebből következően pályázati adatlapon benyújtott pályázat fogadható el, amely tartalmazza a rendelkezésre álló önerő összegét is és csatolásra kerül a Rendeletben meghatározott nyilatkozat is.
	Pályázati adatlap hiánya esetén hiánypótlási felhívás alkalmazása.
	folyamatos
	jegyzői referens, ügyintézők

	3.
	A nyilvántartásba nem vett civil szervezet képviselőjének hiányzik azon nyilatkozata, hogy mint magánszemély milyen jogviszonyban áll a támogatott szervezettel.
	Azon támogatott szervezet(ek) esetében, mely(ek) nyilvántartásba nem vett civil szerveződés(ek), tisztázandó a szervezetet képviselő magánszemély jogviszonya a támogatott szervezettel.
	Nyilatkozat rendszeresítése.
	2027.01.31.
	jegyzői referens, ügyintézők

	4.
	A támogatások elszámolásakor nem nyújtották be a Támogatási megállapodás 4. pontja szerinti szöveges beszámolót.
	A támogatások befogadásakor ellenőrizzék a szöveges beszámoló meglétét. Amennyiben hiányzik, kérjék fel a támogatottat hiánypótlásra. A szöveges beszámoló részletesen tartalmazza a támogatás költségvetését, amennyiben rendezvényhez köthető a támogatás, annak megvalósítása/azon való részvétel fotók becsatolásával – az időpont jól látható feltüntetésével – igazolandó.
	Szöveges beszámoló hiánya esetén hiánypótlási felhívás alkalmazása. 

Szabályozás felülvizsgálata/aktualizálása, rendelet tervezet előkészítése (elutasítás folyamata)
	folyamatos



2027.01.31.
	jegyzői referens, ügyintézők

jegyzői referens

	5.
	A fel nem használt támogatás összegének visszafizetése nem dokumentált az iratanyagban.
	Amennyiben a támogatás visszafizetésére/részbeni visszafizetésére kerül sor, a visszafizetés ténye is kerüljön be az iratanyagba.
	Visszafizetés dokumentáló bizonylat elhelyezése az iratban.
	folyamatos.
	jegyzői referens

	6.
	Gépkocsi költségtérítés elszámolása nem kontrollálható.
	Gépkocsi költségtérítés esetén az elszámolás ellenőrizhető formája biztosított legyen (beazonosítható gépkocsi adatok és felhasználás időszaka, melyre egyértelműen megállapítható a NAV által közzétett üzemanyag elszámolható ára). 
	Szabályozás felülvizsgálata/ aktualizálása, rendelet tervezet előkészítése, gépkocsi speciális tárgyú rendelkezés tárgyban.
	2027.01.31. 
	jegyzői referens

	7.
	A támogatások elszámolásához csatolt bizonylatokon a záradékolás nem megfelelő/hiányos.
	A támogatás elszámolásához becsatolt bizonylatok záradékolása a Rendelet 6. §-ban elírtak szerint történjen meg. Nem megfelelő záradékolás esetén a támogatottat javításra, hiánypótlásra szükséges felhívni. 
	Megfelelő záradékolás hiánya esetén hiánypótlási felhívás alkalmazása
	2027.01.31
	jegyzői referens, ügyintézők

	8.
	Támogatásból, azaz közpénzből alkohol vásárlása etikátlan. 
	Rendelet módosításakor szükséges annak meghatározása, mely tételek nem számolhatóak el a támogatás felhasználásához: például: alkohol, futárszolgálat költségei, utánvétes fizetés költségei stb.). 
	Szabályozás felülvizsgálata, pontosítás kivételekkel, rendelet tervezet előkészítése.
	2027.01.31.
	jegyzői referens

	9.
	A Rendeletben foglaltak szerint a támogatás tárgyévi költségvetésben került meghatározásra, ezért a támogatott célnak is a tárgyévben kell megvalósulnia. 
	A Rendelet 3. §-a értelmében a támogatás tárgyévi költségvetésben kerül meghatározásra, ezért a célok megvalósítás is tárgyévben kell, hogy megvalósuljon. Egy tárgyévet követő esemény, melynek már a tárgyév októberében rendelkezik a támogatást igénylő azon információval, hogy mikor kerül megrendezésre, a támogatás igénylése tárgyévben történjen meg. 
	Szabályozás felülvizsgálata, pontosítás, rendelet tervezet előkészítése, időkorlát tárgyban
	2027.01.31
	jegyzői referens

	10.
	A támogatások ügyiratkezelése során hiányosságok tapasztalhatóak. 
	A támogatások ügyiratkezelésekor kötelező érvényű a Siófoki Közös Önkormányzati Hivatal Egyedi Iratkezelési Szabályzatában foglaltak betartása. A Szabályzat megtalálható: iratok (S:) /Kozerdekuek/IRATKEZELÉS. 
	Iratkezelési Szabályzatban foglaltak betartása
	folyamatos
	ügyintézők

	11.
	A támogatások ügyintézéséhez e-mailen érkezett levelezés mentése és ASP-ben történő becsatolása hiányos. 
	Javasolt az e-mailen beérkező levelezés tartalmának e-mailből történő mentése és az ASP Iratkezelőben történő csatolmányozása az Egyedi Iratkezelési Szabályzatban meghatározottak szerint. 
	Iratkezelési Szabályzatában foglaltak betartása
	folyamatos
	ügyintézők

	12.
	Az Önkormányzat által nyújtott támogatások közzététele kötelező jellegű. 
	Az önkormányzat által nyújtott támogatások a https://www.kozpenzpalyazat.gov.hu/srv/ honlapon történő közzététel kötelező jellegű, ezért az Önkormányzat pótolja hiányosságát. 
	https://www.kozpenzpalyazat.gov.hu/srv/ honlapon történő közzététel
	2027.01.3 folyamatos 1
	jegyzői referens

	13.
	Hiányos az Infotv.-ben meghatározott adattartalom feltöltése és frissítése az Önkormányzat weboldalán.
	Az Infotv.-ben meghatározott adattartalom feltöltése, frissítése javasolt az Önkormányzat weboldalán az ellenőrzési jelentés 5./ „Támogatások közzététele” pontban megfogalmazottak figyelembevételével. 
	Adattartalom feltöltése, frissítése az Önkormányzat weboldalán
	2027.01.31 folyamatos
	jegyzői referens


[bookmark: _Toc346118401]
	[bookmark: _Toc346118402]Készítette
	Jóváhagyta

	Dátum: 2026. szeptember 23.
	Dátum: 2026. szeptember

